Boek: Daniël Lötter se ‘Dwars – rare karakters onder ons’Daniël Lötter Dwarstrekkers, nonkonformiste, buitestanders, randeiers… Noem hulle wat jy wil, maar Suid-Afrika het meer as sy deel eksentrieke karakters opgelewer. Dit is karakters wat mense toentertyd na hul asem laat snak of verstom agter hul hand laat fluister het. In Dwars – rare karakters onder ons wil die skrywer Daniël Lötter dié einste karakters aan ŉ nuwe generasie weetgierige lesers bekendstel. Die boek word aanbeveel vir lesers wat van kontreistories, volkslegendes en -verhale en staaltjies oor eksentrieke karakters hou. Lötter is ŉ boorling van die Bo-Karoo waar hy van kleins af die kuns van stories vertel by meesters op dié gebied geleer het. Hy het ŉ makabere belangstelling in misdaad, veral moord, maar ook spoke en ander eienaardige karakters en verskynsels. Sy debuutkortverhaalbundel, Die grootpad is ŉ grondpad, het in 2020 by Protea Boekhuis verskyn. Daarna het 17 maal moord (2020), Ware spookverhale van Suid-Afrika (2021) en 14 maal moord (2022), wat ook deur Protea Boekhuis uitgegee is, gevolg. Uitgewer: Protea Boekhuis Prys: R320,00* *Prys onderworpe aan verandering Koop die boeke by Graffiti Boeke